2006D0504 — SK — 01.07.2007 — 001.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

►B ROZHODNUTIE KOMISIE z 12. júla 2006 o osobitných podmienkach vzťahujúcich sa na určité potraviny dovezené z určitých tretích krajín v dôsledku rizík kontaminácie týchto výrobkov aflatoxínmi [oznámené pod číslom K(2006) 3113] (Text s významom pre EHP) (2006/504/ES) (Ú. v. ES L 199, 21.7.2006, p.21)

Zmenené a doplnené:









▼B

ROZHODNUTIE KOMISIE

z 12. júla 2006

o osobitných podmienkach vzťahujúcich sa na určité potraviny dovezené z určitých tretích krajín v dôsledku rizík kontaminácie týchto výrobkov aflatoxínmi

[oznámené pod číslom K(2006) 3113]

(Text s významom pre EHP)

(2006/504/ES)







KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín ( 1 ), a najmä na jeho článok 53 ods. 1 písm. b) bod ii), keďže: (1) Vedecký výbor pre potraviny uviedol, že aflatoxín B1 je potenciálny genotoxický karcinogén a dokonca aj pri extrémne nízkych hladinách prispieva k riziku rakoviny pečene. (2) Nariadením Komisie (ES) č. 466/2001 z 8. marca 2001, ktorým sa stanovujú maximálne hodnoty obsahu niektorých cudzorodých látok v potravinách ( 2 ), sa určujú maximálne hladiny určitých kontaminantov, najmä aflatoxínov, ktoré sú povolené v potravinách. Uvedené limity pre aflatoxíny sú v určitých potravinách z niektorých tretích krajín pravidelne prekračované. (3) Takáto kontaminácia vážne ohrozuje zdravie obyvateľstva v rámci Spoločenstva, a je preto vhodné prijať na úrovni Spoločenstva osobitné podmienky. (4) Rozhodnutím Komisie 2000/49/ES zo 6. decembra 1999, ktorým sa ruší platnosť rozhodnutia 1999/356/ES a zavádzajú osobitné podmienky na dovoz arašidových orieškov a určitých výrobkov z nich s pôvodom v Egypte alebo z neho vyexpedovaných ( 3 ), sa ustanovujú osobitné podmienky na dovoz arašidov a určitých výrobkov z nich pochádzajúcich alebo zasielaných z Egypta. (5) Rozhodnutím Komisie 2002/79/ES zo 4. februára 2002, ktoré ukladá osobitné podmienky na dovoz arašidových orieškov a určitých výrobkov z arašidových orieškov pochádzajúcich alebo zaslaných z Číny ( 4 ), sa ustanovujú osobitné podmienky na dovoz arašidov a niektorých výrobkov z nich pochádzajúcich alebo zasielaných z Číny. (6) Rozhodnutím Komisie 2002/80/ES zo 4. februára 2002, ktorým sa ukladajú osobitné podmienky pre dovoz fíg, lieskových orechov a pistácií a určitých výrobkov z týchto surovín pochádzajúcich alebo odoslaných z Turecka ( 5 ), sa ustanovujú osobitné podmienky na dovoz fíg, lieskových orechov a pistácií a určitých výrobkov z nich pochádzajúcich alebo zasielaných z Turecka. (7) Rozhodnutím Komisie 2003/493/ES zo 4. júla 2003, ktorým sa ukladajú osobitné podmienky na dovoz nevylúpaných para orechov pochádzajúcich alebo odoslaných z Brazílie ( 6 ), sa ustanovujú osobitné podmienky na dovoz nelúpaných para orechov pochádzajúcich alebo zasielaných z Brazílie. (8) Rozhodnutím Komisie 2005/85/ES z 26. januára 2005, ktorým sa ukladajú osobitné podmienky na dovoz pistácií a ďalších výrobkov z nich pôvodom z Iránu alebo odoslaných z Iránu ( 7 ), sa ustanovujú osobitné podmienky na dovoz pistácií a niektorých výrobkov z nich pochádzajúcich alebo zasielaných z Iránu. (9) Viaceré osobitné podmienky na dovoz potravín z Brazílie, Číny, Egypta, Iránu a Turecka, na ktoré sa vzťahujú rozhodnutia 2000/49/ES, 2002/79/ES, 2002/80/ES, 2003/493/ES a 2005/85/ES, sú rovnaké. V záujme zreteľnosti právnych predpisov Spoločenstva je v súlade s tým vhodné stanoviť osobitné podmienky na dovoz takýchto potravín z uvedených tretích krajín v dôsledku kontaminácie uvedených výrobkov aflatoxínmi v jedinom rozhodnutí. (10) Nariadením Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá ( 8 ) sa ustanovuje na úrovni Spoločenstva harmonizovaný rámec všeobecných pravidiel na organizáciu úradných kontrol. (11) V prípade niektorých potravín z určitých tretích krajín sú potrebné osobitné dodatočné opatrenia. (12) Opatrenia ustanovené v tomto rozhodnutí, najmä pokiaľ ide o potraviny z Iránu a Brazílie, majú významný vplyv na kontrolné zdroje členských štátov. Je preto vhodné požadovať, aby všetky náklady na odber vzoriek, analýzu, skladovanie a všetky náklady vyplývajúce z úradných opatrení prijatých vzhľadom na nevyhovujúce dodávky súvisiace s úradnými kontrolami potravín z Iránu a Brazílie podľa tejto smernice znášali príslušní dovozcovia alebo prevádzkovatelia potravinárskych podnikov. (13) Zo zistení misie Potravinového a veterinárneho úradu Európskej komisie („PVÚ“) vyplýva, že Brazília nemôže v súčasnosti zabezpečovať spoľahlivé analytické výsledky a garantovať integritu dodávok vzhľadom na certifikáciu dodávok nelúpaných para orechov. Ďalej tiež možno dospieť k názoru, že súčasné úradné kontroly vracaných dodávok sú neadekvátne. Je preto vhodné obmedziť analýzy na úradné laboratórium, ktoré môže poskytnúť záruky na analytické výsledky a stanoviť prísne podmienky týkajúce sa vracania nevyhovujúcich dodávok. V prípade nedodržania uvedených prísnych podmienok by sa mali nasledujúce nevyhovujúce dodávky zničiť. (14) V záujme verejného zdravia by mali členské štáty priebežne informovať Komisiu formou štvrťročných správ o všetkých výsledkoch úradných kontrol vykonaných v súvislosti so zásielkami potravín, na ktoré sa vzťahuje táto smernica. Uvedené správy sú súčasťou oznamovacích povinností v rámci systému rýchleho varovania vzťahujúceho sa na potraviny a krmivá, ktorý bol ustanovený nariadením (ES) č. 178/2002. (15) Je potrebné zabezpečiť, aby sa odber vzoriek a analýza zásielok potravín, na ktoré sa vzťahuje toto rozhodnutie, vykonávali v celom Spoločenstve harmonizovaným spôsobom. V súlade s tým by sa odber vzoriek a analýza, ktoré sa majú vykonávať v zmysle tohto rozhodnutia, mali vykonávať v súlade s ustanoveniami nariadenia Komisie (ES) č. 401/2006 z 23. februára 2006, ktorým sa stanovujú metódy odberu vzoriek a analytické metódy na úradnú kontrolu hodnôt mykotoxínov v potravinách ( 9 ). (16) Vykonávanie tohto rozhodnutia by sa malo sledovať na báze záruk poskytnutých príslušnými orgánmi príslušných tretích krajín a výsledkov úradných kontrol vykonávaných členskými štátmi, aby sa posúdilo, či osobitné podmienky poskytujú dostatočnú úroveň ochrany verejného zdravia v rámci Spoločenstva a či sú ešte potrebné. (17) V súlade s tým by sa mali zrušiť rozhodnutia 2000/49/ES, 2002/79/ES, 2002/80/ES, 2003/493/ES a 2005/85/ES. (18) Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, keďže: PRIJALA TOTO ROZHODNUTIE:







▼M1

Článok 1

Rozsah pôsobnosti

Toto rozhodnutie sa uplatňuje na potraviny uvedené v písmenách a) až e), ako aj na spracované a zložené potraviny získané z potravín alebo s obsahom potravín uvedených v písmenách b) až e). Neuplatňuje sa však na zásielky potravín s hrubou váhou neprevyšujúcou 5 kg.

Potraviny sa považujú za potraviny obsahujúce výrazné množstvo potravín uvedených v písmenách b) až e), ak sú prítomné v množstve minimálne 10 %.

a) Nasledujúce potraviny pochádzajúce alebo zasielané z Brazílie: i) brazílske orechy nevylúpané patriace pod kód KN 0801 21 00; ii) zmesi orechov alebo sušeného ovocia patriace pod kód KN 0813 50 a obsahujúce brazílske orechy nevylúpané.

b) Nasledujúce potraviny pochádzajúce alebo zasielané z Číny: i) arašidové oriešky patriace pod kódy KN 1202 10 90 alebo 1202 20 00; ii) arašidy patriace pod kódy KN 2008 11 94 (v bezprostrednom obale s netto obsahom presahujúcim 1 kg) alebo 2008 11 98 (v bezprostrednom obale s netto obsahom nepresahujúcim 1 kg); iii) pražené arašidy patriace pod kódy KN 2008 11 92 (v bezprostrednom obale s netto obsahom presahujúcim 1 kg) alebo 2008 11 96 (v bezprostrednom obale s netto obsahom nepresahujúcim 1 kg).

c) Nasledujúce potraviny pochádzajúce alebo zasielané z Egypta: i) arašidové oriešky patriace pod kódy KN 1202 10 90 alebo 1202 20 00; ii) arašidy patriace pod kódy KN 2008 11 94 (v bezprostrednom obale s netto obsahom presahujúcim 1 kg) alebo 2008 11 98 (v bezprostrednom obale s netto obsahom nepresahujúcim 1 kg); iii) pražené arašidy patriace pod kódy KN 2008 11 92 (v bezprostrednom obale s netto obsahom presahujúcim 1 kg) alebo 2008 11 96 (v bezprostrednom obale s netto obsahom nepresahujúcim 1 kg).

d) Nasledujúce potraviny pochádzajúce alebo zasielané z Iránu: i) pistácie patriace pod kód KN 0802 50 00; ii) pražené pistácie patriace pod kódy KN 2008 19 13 (v bezprostrednom obale s netto obsahom presahujúcim 1 kg) a 2008 19 93 (v bezprostrednom obale s netto obsahom nepresahujúcim 1 kg).

e) Nasledujúce potraviny pochádzajúce alebo zasielané z Turecka: i) sušené figy patriace pod kód KN 0804 20 90; ii) lieskové oriešky (Corylus spp) nevylúpané alebo vylúpané patriace pod kódy KN 0802 21 00 alebo 0802 22 00; iii) pistácie patriace pod kód KN 0802 50 00; iv) zmesi orechov alebo sušeného ovocia patriace pod kód KN 0813 50 a obsahujúce figy, lieskové oriešky alebo pistácie; v) figová pasta a pasta z lieskových orechov patriacich pod kód KN 2007 99 98; vi) lieskové oriešky, figy a pistácie, upravené alebo konzervované vrátane zmesí patriace pod kód KN 2008 19; vii) múka, krupica a prášok z lieskových orieškov, fíg a pistácií patriacich pod kód KN 1106 30 90; viii) sekané, krájané a drvené lieskové oriešky.

▼B

Článok 2

Vymedzenie pojmov

Na účely tohto rozhodnutia sa uplatňujú definície uvedené v článkoch 2 a 3 nariadenia (ES) č. 178/2002 a v článku 2 nariadenia (ES) č. 882/2004.

„Určené body dovozu“ znamenajú jediné miesta, cez ktoré sa potraviny uvedené v článku 1 môžu dovážať do Spoločenstva. Úplný zoznam určených bodov dovozu je ustanovený v prílohe II.

Článok 3

Výsledky odberu vzoriek a analýzy a zdravotné osvedčenie

1. Členské štáty môžu povoliť dovozy potravín uvedených v článku 1 (ďalej len „potraviny“) len vtedy, keď sú k dodávke pripojené výsledky odberu vzoriek a analýzy a zdravotné osvedčenie ( 10 ) v súlade so vzorom v prílohe I, ktoré sú kompletné, podpísané a overené autorizovaným zástupcom týchto orgánov:

a) Ministerstvo pôdohospodárstva, dobytka a zásobovania (MAPA) pri potravinách z Brazílie;

b) Štátna správa pre inšpekciu dovozu a vývozu a karanténu Čínskej ľudovej republiky pri potravinách z Číny;

c) Egyptské ministerstvo pôdohospodárstva pri potravinách z Egypta;

d) Iránske ministerstvo zdravotníctva pri potravinách z Iránu;

e) Generálne riaditeľstvo na ochranu a kontrolu Ministerstva pôdohospodárstva a vidieckych záležitostí Tureckej republiky pri potravinách z Turecka.

2. Zdravotné osvedčenie ustanovené v odseku 1 platí len na dovozy potravín do Spoločenstva, ktoré sa uskutočnia najneskôr do štyroch mesiacov od dátumu vydania zdravotného osvedčenia.

▼M1

3. Príslušné orgány v členskom štáte vstupu zabezpečujú, aby potraviny určené na dovoz do Spoločenstva podliehali kontrolám dokladov s cieľom zabezpečiť súlad s požiadavkou na výsledky odberu vzoriek a analýzy a so zdravotným osvedčením stanoveným v odseku 1.

▼B

4. Keď k dodávke potravín nie sú pripojené výsledky odberu vzoriek a analýzy a zdravotné osvedčenie ustanovené v odseku 1, dodávka nesmie vstúpiť na účely ďalšieho tranzitu do určeného bodu dovozu Spoločenstva ani nesmie byť do Spoločenstva dovezená a musí sa odoslať späť do krajiny pôvodu alebo zlikvidovať.

5. Odber vzoriek a analýza ustanovené v odseku 1 sa musia vykonávať v súlade s ustanoveniami nariadenia (ES) č. 401/2006.

6. Každá dodávka potravín je identifikovaná kódom, ktorý zodpovedá kódu odberu vzoriek, výsledkov analýzy a zdravotného osvedčenia, ktoré sú uvedené v odseku 1. Uvedeným kódom sa označuje každé vrece dodávky alebo iná forma balenia.

▼M1

7. Príslušné orgány na miestach vstupu do Spoločenstva a na určenom mieste dovozu vypĺňajú spoločný dokument o kontrolách vykonaných na potravinách uvedených v rozhodnutí Komisie 2006/504/ES, ako sa uvádza v prílohe III, ktorým sa osvedčujú kontroly potravín uvedených v tomto rozhodnutí.

▼B

Článok 4

Určené body dovozu do Spoločenstva

1. Potraviny sa môžu do Spoločenstva dovážať iba prostredníctvom určených miest dovozu uvedených v prílohe II.

2. Príslušné orgány všetkých členských štátov zabezpečia, že určené miesta dovozu ( 11 ) uvedené v prílohe II spĺňajú tieto požiadavky:

a) prítomnosť vyškoleného personálu, ktorý vykonáva úradné kontroly dodávok potravín;

b) sú k dispozícii podrobné pokyny, pokiaľ ide o odber vzoriek a zasielanie vzoriek do laboratória, a to v súlade s ustanoveniami uvedenými v prílohe I k nariadeniu (ES) č. 401/2006;

c) vykladanie a odber vzoriek sa môže vykonávať na chránenom mieste určeného miesta dovozu. V rámci úradnej kontroly vykonávanej príslušným orgánom musí existovať možnosť presunu dodávky potravín z určeného miesta dovozu ďalej pre prípady, že sa má dodávka prepraviť na vykonanie odberu vzoriek;

d) sú k dispozícii skladovacie miestnosti a sklady na skladovanie zadržaných dodávok potravín za dobrých podmienok počas čakania na výsledky analýz;

e) je k dispozícii vykladacie zariadenie a vhodné zariadenie na odber vzoriek;

f) je k dispozícii akreditované úradné laboratórium ( 12 ) na analýzu aflatoxínov v lokalite, kam sa dajú prepravovať vzorky za krátky čas; laboratórium musí mať vhodný mlyn na homogenizáciu 10 – 13 kg vzoriek ( 13 ). Laboratórium musí byť schopné analyzovať vzorku za primerané časové obdobie, aby sa dodávky nezadržiavali na dlhšie ako 15 pracovných dní.

3. Členské štáty zabezpečia, aby prevádzkovatelia potravinárskych podnikov uvoľnili dostatok ľudských zdrojov a logistiky na vyloženie dodávky potravín, čím sa umožní reprezentatívny odber vzoriek.

V prípade osobitnej prepravy a/alebo osobitných foriem balení musí prevádzkovateľ/príslušný prevádzkovateľ potravinárskeho podniku dať k dispozícii úradnému inšpektorovi vhodné zariadenie na odber vzoriek, ak sa odber vzoriek nemôže vykonať vhodným spôsobom s bežným zariadením na odber vzoriek.

Článok 5

Úradná kontrola

1. Príslušné orgány všetkých členských štátov odoberajú vzorku na analýzu v súlade s ustanoveniami prílohy I k nariadeniu (ES) č. 401/2006 z dodávok potravín na analýzu kontaminácie aflatoxínom B1 a celkovými aflatoxínmi, a to pred uvoľnením z určeného bodu dovozu na voľný pohyb do Spoločenstva.

2. Odber vzoriek na analýzu uvedenú v odseku 1 sa vykonáva z:

a) každej dodávky potravín z Brazílie;

b) približne 10 % dodávok potravín z Číny;

c) približne 20 % dodávok potravín z Egypta;

d) každej dodávky potravín z Iránu;

▼M1

e) približne 5 % zásielok pre každú kategóriu lieskových orieškov a získaných výrobkov uvedených v písmene e) bodoch ii), iv), v), vi), vii) a viii) druhého odseku článku 1 a výrobkov získaných z takýchto lieskových orieškov z Turecka a približne 10 % zásielok potravín ostatných kategórií z Turecka.

▼B

3. Každá dodávka potravín, ktorá je predmetom odberu vzoriek a analýzy, môže byť zadržaná pred uvoľnením z určeného miesta dovozu na voľný pohyb do Spoločenstva najviac na 15 pracovných dní od okamihu, keď je dodávka ponúknutá na dovoz a je fyzicky k dispozícii na odber vzoriek.

▼M1

Príslušné orgány na určenom mieste dovozu zabezpečujú, aby boli k vyplnenému spoločnému dokumentu o kontrolách vykonaných na potravinách uvedených v rozhodnutí Komisie 2006/504/ES, ako sa uvádza v prílohe III, priložené výsledky odberu ich vzoriek a analýzy.

▼B

4. Členské štáty každé tri mesiace predkladajú Komisii správu o všetkých analytických výsledkoch úradných kontrol dodávok potravín. Táto správa sa predkladá v mesiaci, ktorý nasleduje po ukončení štvrťroka (apríl, júl, október a január).

Článok 6

Rozčlenenie dodávky

Ak sa dodávka rozčlení, ku každej jej časti sa pripojí kópia zdravotného osvedčenia ustanoveného v článku 3 ods. 1 a úradný dokument ustanovený v článku 5 ods. 3, ktoré sú potvrdené príslušným orgánom členského štátu, na území ktorého sa rozdelenie uskutočnilo, vrátane veľkoobchodných podmienok.

Článok 7

Dodatočné podmienky dovozu potravín z Brazílie

1. Analýzu ustanovenú v článku 3 ods. 1 musí vykonať úradné kontrolné laboratórium na analýzu aflatoxínov v potravinách v Belo Horizonte v Brazílii – Laboratório de Controle de Qualidade de Segurança Alimentar (LACQSA).

2. Dodávky nelúpaných para orechov, v ktorých sú prekročené maximálne hladiny aflatoxínu B1 a celkových aflatoxínov zavedené nariadením (ES) č. 466/2001, môžu byť vrátené do krajiny pôvodu, len keď Ministerstvo pôdohospodárstva, dobytka a zásobovania (MAPA) ku každej jednotlivej nevyhovujúcej dodávke poskytne tieto písomné informácie:

a) zreteľný súhlas s vrátením príslušnej dodávky, pričom sa uvedie kód dodávky;

b) záväzok, že vrátená dodávka sa po doručení do krajiny podrobí úradnej kontrole;

c) konkrétne sa uvádza: i) destinácia vrátenej dodávky; ii) ako sa s vrátenou dodávkou naloží a iii) že sa vrátená dodávka podrobí odberu vzorky a analýze.

Ak však Ministerstvo pôdohospodárstva, dobytka a zásobovania (MAPA) s podmienkami ustanovenými v písmenách a), b) a c) nesúhlasí, príslušné orgány dovážajúceho členského štátu zlikvidujú všetky následné dodávky, ktoré nie sú v súlade s maximálnymi hladinami aflatoxínu B1 a celkových aflatoxínov definovanými nariadením (ES) č. 466/2001.

Článok 8

Dodatočné podmienky týkajúce sa dovozu potravín z Brazílie a Iránu

1. Všetky náklady na odber vzoriek, analýzu, skladovanie a vydávanie sprievodných úradných dokumentov a kópií zdravotných osvedčení a sprievodných dokumentov podľa článku 3 ods. 1 a článku 5 ods. 3 pre potraviny z Brazílie a Iránu uvedené v písmenách a) a d) článku 1 a na spracované a zložené potraviny odvodené z potravín uvedených v týchto písmenách alebo ich obsahujúce znáša prevádzkovateľ potravinárskeho podniku zodpovedného za dodávku alebo jeho zástupca.

▼M1

2. Všetky náklady súvisiace s úradnými opatreniami príslušných orgánov, pokiaľ ide o nesúlad zásielok potravín uvedených v písmenách a) až e) článku 1 a so spracovanými a zloženými potravinami získanými z potravín alebo s obsahom potravín uvedených v týchto bodoch znáša prevádzkovateľ potravinového podniku zodpovedného za zásielku alebo jeho zástupca.

▼B

Článok 9

Preskúmanie

Toto rozhodnutie sa preskúma na báze správ ustanovených v článku 5 ods. 4 a záruk ustanovených príslušnými orgánmi krajín vyvážajúcich potraviny a na základe výsledkov odberu vzoriek a analýzy vykonaných členskými štátmi, aby sa posúdilo, či okolnosti definované v článkoch 3, 4, 5, 6, 7 a 8 poskytujú dostatočnú hladinu ochrany verejného zdravia v rámci Spoločenstva a či sú ešte potrebné.

Článok 10

Zrušujúce ustanovenia

Rozhodnutia 2000/49/ES, 2002/79/ES, 2002/80/ES, 2003/493/ES a 2005/85/ES sa týmto sa zrušujú.

▼M1

Článok 10a

Prechodné ustanovenia

Odchylne od článku 3 ods. 1 členské štáty povoľujú dovoz zásielok, ktoré opustili krajinu pôvodu pred 1. októbrom 2006, so sprievodným zdravotným osvedčením, ako je stanovené v rozhodnutí Komisie 2000/49/ES ( 14 ), pokiaľ ide o potraviny dovážané z Egypta, v rozhodnutí Komisie 2002/79/ES ( 15 ), pokiaľ ide o potraviny dovážané z Číny, v rozhodnutí Komisie 2002/80/ES ( 16 ), pokiaľ ide o potraviny dovážané z Turecka, v rozhodnutí Komisie 2003/493/ES ( 17 ), pokiaľ ide o potraviny dovážané z Brazílie, a v rozhodnutí Komisie 2005/85/ES ( 18 ), pokiaľ ide o potraviny dovážané z Iránu.

▼B

Článok 11

Uplatniteľnosť

Toto rozhodnutie sa uplatňuje od 1. októbra 2006.

Členské štáty prijmú a uverejnia opatrenia potrebné na dosiahnutie súladu s týmto rozhodnutím. Bezodkladne o tom informujú Komisiu.

Článok 12

Adresáti

Toto rozhodnutie je určené členským štátom.

▼M1









PRÍLOHA I









PRÍLOHA II







Zoznam určených miest dovozu, ktorými sa potraviny uvedené v článku 1 môžu dovážať do Spoločenstva Členský štát Určené miesta dovozu Belgicko Antwerpen/Anvers, Zeebrugge, Brussel/Bruxelles, Aalst/Alost Bulharsko Burgas – letisko Burgas — „West-Fish prístav“ Varna letisko Varna prístav – západ Varna prístav Varna – trajekt – prístav Svilengrad – železničná stanica Kapitan Andreevo Ruse – terminál, východný prístav Sofia – letisko Colný úrad – Sofia Colný úrad – Plovdiv Česká republika Celní úřad Praha D5 Dánsko Všetky dánske prístavy a letiská Nemecko HZA Lörrach – ZA Weil am Rhein–Autobahn, HZA Stuttgart – ZA Flughafen, HZA München – ZA München – Flughafen, HZA Berlin – ZA Dreilinden, HZA Frankfurt (Oder) – ZA Frankfurt (Oder) Autobahn, HZA Frankfurt (Oder) – ZA Forst – Autobahn, HZA Bremen – ZA Neustädter Hafen, HZA Bremen – ZA Bremerhaven, HZA Hamburg – Hafen – ZA Waltershof, HZA Hamburg – Stadt, HZA Itzehoe – ZA Hamburg – Flughafen, HZA Frankfurt-am-Main-Flughafen, HZA Braunschweig – ZA Braunschweig – Broitzem, HZA Hannover – ZA Hannover-Nord, HZA Koblenz – ZA Hahn – Flughafen, HZA Oldenburg – ZA Wilhelmshaven, HZA Bielefeld – ZA Eckendorfer Straße Bielefeld, HZA Erfurt – ZA Eisenach, HZA Potsdam – ZA Ludwigsfelde, HZA Potsdam – ZA Berlin – Flughafen Schönefeld, HZA Potsdam – ZA Berlin – Flughafen Tegel, HZA Augsburg – ZA Memmingen, HZA Ulm – ZA Ulm (Donautal), HZA Karlsruhe – ZA Karlsruhe, HZA Gießen – ZA Gießen, HZA Gießen – ZA Marburg, HZA Singen – ZA Bahnhof, HZA Lörrach – ZA Weil am Rhein – Schusterinsel, HZA Hamburg-Stadt – ZA Oberelbe, HZA Hamburg-Stadt – ZA Oberelbe – Abfertigungsstelle Billbrook, HZA Hamburg-Stadt – ZA Oberelbe – Abfertigungsstelle Großmarkt, HZA Düsseldorf – ZA Düsseldorf Nord, HZA Köln – ZA Köln Niehl Estónsko Všetky estónske colné úrady Grécko Athina, Pireas, Elefsina, Athina International Airport, Thessaloniki, Volos, Nafplio, Patra, Egion, Iraklion Kritis, Larisa, Ioannina, Katerini, Komotini, Veria, Drama, Serres, Kavala, Xanthi, Alexadroupolis Španielsko Algeciras (Puerto), Alicante (Puerto), Almería (Puerto), Barcelona (Puerto), Bilbao (Puerto), Cádiz (Puerto), Ceuta (Puerto), Las Palmas de Gran Canaria (Puerto), Málaga (Puerto), Melilla (Puerto), Sevilla (Puerto), Tarragona (Puerto), Valencia (Puerto), Juan Escoda S.A. – Tarragona (Puerto), Importaco – Valencia (Puerto) Francúzsko Marseille (Bouches-du-Rhone), Le Havre (Seine-Maritime), Rungis MIN (Val-de-Marne), Lyon Chassieu CRD (Rhône), Strasbourg CRD (Bas-Rhin), Lille CRD (Nord), Saint-Nazaire Montoir CRD (Loire-Atlantique), Agen (Lot-et-Garonne), Port de la Pointe des Galets à la Réunion Írsko Dublin – prístav, Shannon – letisko Taliansko Ufficio di Sanità, Marittima, Aerea e di Frontiera (USMAF) Bari, Unità Territoriale (UT) Bari USMAF Bologna, UT Ravenna USMAF Brindisi, UT Brindisi USMAF Catania, UT Reggio Calabria USMAF Genova, UT Genova USMAF Genova, UT La Spezia USMAF Genova, UT Savona, USMAF Livorno, UT Livorno USMAF Napoli, UT Cagliari USMAF Napoli, UT Napoli USMAF Napoli, UT Salerno USMAF Pescara, UT Ancona USMAF Venezia, UT Trieste, compresa dogana di Fernetti-interporto Monrupino USMAF Venezia, UT Venezia Cyprus Limassol – prístav, Larnaca – letisko Lotyšsko Grebneva – cesta s Ruskom Terehova – cesta s Ruskom Pātarnieki – cesta s Bieloruskom Silene – cesta s Bieloruskom Daugavpils – železničná nákladná stanica Rēzekne – železničná nákladná stanica Liepāja – námorný prístav Ventspils – námorný prístav Riga – námorný prístav Riga – letisko Riga Riga – Lotyšská pošta Litva Cesta: Kybartai, Lavoriškės, Medininkai, Panemunė, Šalčininkai Letisko: Vilnius Námorný prístav: Malkų įlankos, Molo, Pilies Železnica: Kena, Kybartai, Pagėgiai Luxembursko Centre Douanier, Croix de Gasperich, Luxemburg Administration des Douanes et Accises, Bureau Luxembourg – Aéroport, Niederanven Maďarsko Ferihegy – Budapešť – letisko Záhony – Szabolcs – Szatmár – Bereg – cesta Eperjeske – Szabolcs – Szatmár – Bereg – železnica Röszke – Csongrád – cesta Kelebia – Bács-Kiskun – želenica Letenye – Zala – cesta Gyékényes – Somogy – železnica Mohács – Baranya – prístav Všetky maďarské hlavné colné úrady Malta Maltský slobodný prístav, Maltské medzinárodné letisko a hlavný prístav Holandsko Všetky prístavy a letiská a všetky hraničné stanice Rakúsko Všetky colné úrady Poľsko Bezledy – Warmińsko – Mazurskie – cestný hraničný priechod Kuźnica Białostocka – Podlaskie – cestný hraničný priechod Bobrowniki – Podlaskie – cestný hraničný priechod Koroszczyn – Lubelskie – cestný hraničný priechod Dorohusk – Lubelskie – cestný a železničný hraničný priechod Gdynia – Pomorskie – hraničný priechod námorného prístavu Gdańsk – Pomorskie – hraničný priechod námorného prístavu Medyka – Przemyśl – Podkarpackie – železničný hraničný priechod Medyka – Podkarpackie – cestný hraničný priechod Korczowa – Podkarpackie – cestný hraničný priechod Jasionka – Podkarpackie – letiskový hraničný priechod Szczecin – Zachodnio – Pomorskie – hraničný priechod námorného prístavu Świnoujście – Zachodnio – Pomorskie – hraničný priechod námorného prístavu Kołobrzeg – Zachodnio – Pomorskie – hraničný priechod námorného prístavu Mazowieckie – letisko Varšava a colné sklady – pod kontrolou BSES, Varšava Colný sklad – pod kontrolou PSES, Bytom Colný sklad – pod kontrolou PSES, Gliwice Colný sklad – pod kontrolou PSES, Dąbrowa Górnicza Colný sklad – pod kontrolou PSES, Katowice Colný sklad – pod kontrolou PSES, Cieszyn Štyri colné sklady – pod kontrolou PSES, Poznań Colný sklad – pod kontrolou PSES, Lodń Colný sklad – pod kontrolou PSES, Łowicz Colný sklad – pod kontrolou PSES, Skierniewice Colný sklad – pod kontrolou PSES, Bytom Colný sklad – pod kontrolou PSES, Krakov Dva colné sklady – pod kontrolou PSES, Biała Podlaska Colný sklad – pod kontrolou PSES, Bolesławiec Dva colné sklady – pod kontrolou PSES, Bydgoszcz Portugalsko Lisboa, Leixoes Sines, Alverca, Riachos, Setúbal, Bodadela, Lisbon – letisko, Porto – letisko Rumunsko Constanta severný prístav Constanta južný prístav Otopeni medzinárodné letisko Sculeni – na ceste Halmeu – na ceste Siret – na ceste Stamora Moravita – na ceste Albita – na ceste Slovinsko Obrežje – cestná hraničná križovatka Koper – prístavná hraničná križovatka Dobova – železničná hraničná križovatka Brnik – letisková hraničná križovatka Obrežje – cestná hraničná križovatka Ljubljana – železničná a cestná hraničná križovatka Gruškovje – cestná hraničná križovatka Sežana – železničná a cestná hraničná križovatka Slovensko Colné úrady: Banská Bystrica, Bratislava, Košice, Žilina, Nitra, Prešov, Trnava, Trenčín, Čierna nad Tisou Fínsko Všetky fínske colné úrady Švédsko Göteborg, Stockholm, Helsingborg, Landvetter, Arlanda Spojené kráľovstvo Belfast, Dover, Felixstowe, Gatwick Airport, Goole, Harwich, Heathrow – letisko, Hull, Ipswich, Liverpool, London (vrátane Tilbury, Thamesport a Sheerness), Manchester – letisko, Manchester kontajnerová základňa, Manchester medzinárodný nákladný terminál, Manchester (Ellesmere len prístav), Southampton, Teesport

▼M1









PRÍLOHA III